# **DECIZIA ETAPEI DE ÎNCADRARE**

## Nr. din .08.2018

Ca urmare a solicitării de emitere a acordului de mediu adresate de **P.F.A. Hancean Andrei Constantin**, cu sediul în com. Ciprian Porumbescu, sat Ciprian Porumbescu, str. Principală, nr. 700, jud. Suceava, înregistrată la APM Suceava cu nr. 8433/03.08.2018, în baza:

* Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, cu modificările şi completările şi ulterioare;
* Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr. 49/2011,
* *Directivei 2014/52/UE a Parlamentului Uniunii Europene şi a Consiliului din 16.04.2014 de modificare a Directivei 2011/92/UE privind evaluarea efectelor anumitor proiecte publice şi private asupra mediului.*

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 20.08.2018, că proiectul \****Construire hală pentru procesare şi depozitare şi extindere livadă\**** propus a fi amplasat în com. Ciprian Porumbescu, sat Ciprian Porumbescu nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 **a)** proiectul se încadrează în prevederile Hotărârii Guvernului nr. 445/2009, anexa nr. 2, pct. 1, lit. a;

 **b)** Conform citeriilor de selecţie din Anexa 3 la HG nr. 445/2009:

**1. Caracteristicile proiectului**

a)dimensiunea şi concepţia întregului proiect

Lucrările proiectate cuprind următoarele:

* Înfiinţarea unei plantaţii de măr ecologic în sistem superintensiv cu o suprafaţă totală de 4,72 ha şi o suprafaţă efectiv plantată de 4,31 ha, cu sistem de irigaţie prin picurare şi sistem de plasă antigrindină;
* Înfiinţarea unei plantaţii de prun ecologic în sistem superintensiv cu o suprafaţă totală de 4,41 ha şi o suprafaţă efectiv plantată de 3,83 ha, cu sistem de irigaţie prin picurare şi sistem de susţinere;
* Construirea şi dotarea unei hale de procesare şi depozitare a fructelor obţinute în cadrul plantaţiilor proprii, pe o suprafaţă de teren de 2800 mp. Hala propusă va fi o construcţie cu regim de înălţime P şi va avea o suprafaţă construită de 735,80 mp din care suprafaţă utilă 710,46 mp. În hală se vor amenaja spaţii cu următoarele funcţiuni:
* spaţiu de procesare fructe cu suprafaţa utilă de 410,67 mp;
* 2 spaţii cu temperatură controlată destinate depozitării producţiei ecologice de mere şi prune în vederea introducerii ulterioare în cadrul procesului tehnologic de obţinere a sucului de mere şi de prune deshidratate;
* spaţiu cu temperatură controlată destinat depozitării produselor obţinute în urma procesării- suc de mere ambalat în sticle şi *bag in box* şi prune deshidratate ambalate în pungi vacuum şi caserole;
* depozit de ambalaje, grupuri sanitare, centrală termică, vestiare, birou, sală de mese;
* **Alimentarea cu apă potabilă la hala condiționare** se va realiza prin racord la rețeaua de apă a comunei Ciprian Porumbescu, prin intermediul unei conducte PEHD;
* **Alimentarea cu apă tehnologică (irigaţii)** se va realiza astfel:
* din puțul P1, cu diametrul de 0,4 m și adâncimea de 65,0 m, echipat cu tuburi de PVC Ø = 250 mm, prin intermediul unei electropompe submersibile cu Q = 3,0 mc/h, H = 90 mCA, P = 1,1 kW și a unei conducte PEHD Ø 1'', L = 130 m, la rezervorul R1, cu V = 40 mc, care va fi parte integrantă din sistemul de irigații sector 1 - plantație măr M1;
* din puțul P2, cu diametrul de 0,4 m și adâncimea de 65,0 m, echipat cu tuburi de PVC Ø = 250 mm, prin intermediul unei electropompe submersibile cu Q = 1,8 mc/h, H = 100 mCA, P = 1,1 kW și a unei conductePEHD Ø 1 1/4'', L = 70 m, la rezervorul R2, cu V = 20 mc, care va fi parte integrantă din sistemul de irigații sector 2 - plantație prun P2;
* din puțul P3, cu diametrul de 1,0 m și adâncimea de 25,0 m, echipat cu tuburi de beton Ø = 1,0 m, prin intermediul unei electropompe submersibile cu Q = 1,8 mc/h, H = 100 mCA, P = 1,1 kW și a unei conducte PEHD Ø 1 1/4'', L = 140 m, la rezervorul R3, cu V = 20 mc, care va fi parte integrantă din sistemul de irigații sector 3 - plantație prun P1;
* **Apele uzate menajer de la hala de procesare** se vor descărca în rețeaua de canalizare a comunei Ciprian Porumbescu, prin intermediul unei conducte PVC. În cadrul incintei nu rezultă ape uzate tehnologic;
* **Apele pluviale** se vor scurge liber la teren;
* **Energia termică** la hală pentru încălzire spațială se va asigura cu centrală termică proprie. Apa caldă menajeră va fi asigurată de un boiler termoelectric;
* **Energia electrică** la hală și la plantația de măr se asigură prin racord la rețeaua de energie electrică din zonă; energia electrică pentru pompele aferente plantației de prun se va asigura cu generator electric;
* **Deșeurile menajere** vor fi colectate în europubele şi preluate de o firmă specializată.

b) *cumularea cu alte proiecte existente şi/sau aprobate*:- nu este cazul.

c) *utilizarea resurselor naturale, în special a solului, a terenurilor a apei şi a biodiversităţii:* nu au un impact semnificativ.

d) *producţia de deşeuri*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *poluarea şi alte efecte nocive*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

 f) *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

 g) riscurile pentru sănătatea umană: nu este cazul;

 **2. Localizarea proiectului**

 a) *utilizarea actual şi aprobată a terenurilor*: conform certificatului de urbanism nr. 5/26.01.2018 eliberat de Primăria Comunei Ciprian Porumbescu, terenul este situat în intravilanul şi extravilanul localităţii şi aparţine titularului investiţiei.

 b) *bogăţia, disponibilitatea, calitatea şi capacitatea de regenerare relative ale resurselor natural( inclusive solul, terenurile, apa şi biodiversitatea) din zonă şi din subteranul acesteia:* nici unul din criteriile enumerate nu vor fi afectate de implementarea proiectului propus.

 *c) capacitatea de absorbţie a mediulu naturali,acordându-se o atenţie specială următoarelor zone:*

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) rezervaţii şi parcuri naturale – nu este cazul;

v) zone clasificate sau protejate de dreptul naţional; zone NATURA 2000 desemnate în conformitate cu Directiva 92/43/CEE şi Directiva 2009/147/CE: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia în vigoare şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

 viii) peisaje şi situri importante din punct de vedere istoric, cultural sau arheologic – nu este cazul;

  **3. Caracteristicile impactului potenţial**

*a). importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). natura impactului-* va fi cauzat de lucrările de amenajare şi construire, cu un impact redus asupra mediului,

*c). natura transfrontieră a impactului-*  lucrările propuse nu au efecte transfrontieră;

*d). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*e). probabilitatea impactului* – impact redus, pe perioada de execuţie şi în perioada de funcţionare a obiectivului;

*f). debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).cumularea impactului cu impactul altor proiecte existente şi/sau aprobate- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). posibilitatea de reducere efectivă a impactului- prin utilizarea de tehnologii curate, cu impact cât mai redus asupra factorilor de mediu şi asupra populaţiei;

 **II.** Motivele care au stat la baza luării deciziei etapei de încadrare în procedura de evaluare adecvată sunt următoarele: - nu este cazul.

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. 5/26.01.2018 eliberat de Primăria Comunei Ciprian Porumbescu;
2. Conform art. 22, alin. 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitenţă asupra acestor modificări;
3. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
4. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
5. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
6. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
7. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.
8. La finalizarea investiţiei titularul are obligaţia de a solicita şi obţine autorizaţia de mediu.

 Prezenta decizie este valabilă pe toată perioada punerii în aplicare a proiectului.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**Gheorghe Aldea**

**Şef Serviciu Avize, Acorduri, Autorizaţii, Întocmit,**

 **Ing. Constantin Burciu Ing. Doru Cojocaru**